บลจ.กสิกรไทย จ่ายปันผลกองทุน RKF4อัตรา 0.32 บ./หน่วย กำหนดจ่าย 11 ส.ค.นี้
บลจ.กสิกรไทย ปันผลกองทุน RKF4 สำหรับผลการดำเนินงานตั้งแต่วันที่ 1 สิงหาคม 2558 - 31 กรกฎาคม 2559 ในอัตรา 0.32 บ./หน่วย กำหนดจ่าย 11 ส.ค.นี้
9 ส.ค. 2559

นางสาวธิดาศิริ ศรีสมิต รองกรรมการผู้จัดการ บริษัทหลักทรัพย์จัดการกองทุน กสิกรไทย จำกัด หรือ บลจ. กสิกรไทย เปิดเผยว่า บริษัทเตรียมจ่ายเงินปันผลกองทุนเปิดรวงข้าว 4 (RKF4) ในอัตรา 0.32 บาทต่อหน่วย สำหรับผลการดำเนินงานตั้งแต่วันที่ 1 สิงหาคม 2558 – 31 กรกฎาคม 2559 โดยกองทุนดังกล่าวจะจ่ายเงินปันผลให้แก่ผู้ถือหน่วยลงทุนที่มีรายชื่ออยู่ในสมุดทะเบียน ณ เวลา 8.00 น. ของวันที่ 1 สิงหาคม 2559 และมีกำหนดจ่ายเงินปันผลในวันที่ 11 สิงหาคม 2559 นี้ 
สำหรับกองทุน RKF4 นับตั้งแต่จัดตั้งกองทุน มีการจ่ายเงินปันผลแล้วทั้งสิ้น 20 ครั้ง รวมเป็นอัตรา 8.89 บาทต่อหน่วย ส่วนผลการดำเนินงานย้อนหลัง 6 เดือน ให้ผลตอบแทนอยู่ที่ 20.01% เมื่อเทียบกับเกณฑ์มาตรฐานซึ่งอยู่ที่ 17.15% (ข้อมูล ณ วันที่ 29 ก.ค. 59)